Šelmeninės kregždės

Šelmeninės kregždės (Hirundo) – kregždinių (Hirundinidae) šeimos paukščių gentis.

Paplitimas 
Plačiai paplitusi kregždžių gentis. Aptinkama Senajame pasaulyje, Australijos žemyne ir Okeanijos salose. Viena genties rūšis – šelmeninė kregždė (Hirundo rustica) – yra kosmopolitinė: be Senojo pasaulio, gyvena ir Amerikos žemynuose.

Dauguma rūšių sėslios, dalis gyvenančių šaltesnio klimato regionuose yra sezoninės migrantės.

Išvaizda 
Nedidelių gana spalvingu plunksniniu apdaru kregždžių gentis. Snapas trumpas ir plokščias, žiotys labai plačios. Kojos trumpos. Daugelio šios genties kregždžių nugara mėlyna, ant veido, kartais pasturgalio ar pakaušio raudona dėmė, o apatinė kūno dalis balkšva arba rausva.

Porūšiai 
Kregždinių šeimos gentis, turinti gausiausią rūšių skaičių. Pasaulio paukščių vadovo (Handbook of the Birds of the World) 2022 m. internetinėje versijoje išskiriama 15 šelmeninių kregždžių (Hirundo) genties rūšių.

Leidinyje „Pasaulio paukščiai: rekomenduojami angliški pavadinimai“ (Birds of the World: Recommended English Names), kurio sąrašus sudaro tarptautinė ornitologų sąjunga, ir jo internetinėje v12.1 versijoje išskiriama 15 šelmeninių kregždžių genties rūšių (pilnas sąrašas žemiau):
 Hirundo nigrorufa Barboza du Bocage, 1877 – Rusvapilvė šelmeninė kregždė; arealas Afrikoje: tai vakarų centro Angola, tęsiasi per visą Kongo Demokratinę Respubliką į rytinę Zambiją.
 Hirundo atrocaerulea Sundevall, 1850 – Juosvoji šelmeninė kregždė; arealas Afrikoje: nuo Kongo DR pietryčių ir centrinės Tanzanijos, arealas tęsiasi į rytinę PAR dalį.
 Hirundo leucosoma Swainson, 1837 – Margasparnė šelmeninė kregždė; arealas Afrikoje: Senegale, Gambijoje ir iki Nigerijos.
 Hirundo megaensis Benson, 1942 – Baltauodegė šelmeninė kregždė; arealas Afrikoje: Etiopijos pietinės sritys.
 Hirundo dimidiata Sundevall, 1850 – Baltakrūtė šelmeninė kregždė; arealas Afrikoje: pietinės ir pietų centrinės žemyno sritys.
 Hirundo tahitica Gmelin, JF, 1789 – Taitinė šelmeninė kregždė; arealas Pietryčių Azijoje ir tęsiasi į Naująją Gvinėją ir rytinėje Polinezijoje į Draugijos salas.
 Hirundo domicola Jerdon, 1841; arealas Azijoje: paplitę pietų Indijoje ir Šri Lankoje.
 Hirundo neoxena Gould, 1842 – Naujosios Gvinėjos šelmeninė kregždė; arealas Australijoje: paplitę Australijoje, Tasmanijoje, Lordo Hau saloje, Norfolko saloje, Naujojoje Zelandijoje.
 Hirundo albigularis Strickland, 1849 – Baltagurklė šelmeninė kregždė; arealas Afrikoje: tai Botsvana ir Zimbabvė ir tęsiasi į PAR pietus.
 Hirundo smithii Leach, 1818 – Siūlauodegė šelmeninė kregždė; platus arealas Afrikoje ir Azijoje: tai Užsachario Afrikoje, pietų centrinė ir Pietryčių Azija.
 Hirundo nigrita Gray, GR, 1845 – Mėlynoji šelmeninė kregždė; arealas Afrikoje: Siera Leonėje ir paplitimas tęsiasi į vakarų Ugandą, bei Kongo Demokratinės Respublikos pietus ir šiaurinę Angolą.
 Hirundo rustica Linnaeus, 1758 – Šelmeninė kregždė; arealas labai platus, kosmopolitinė rūšis, paplitusi Senąjame Pasaulyje ir Amerikos žemynuose. Ši rūšis plačiai paplitusi ir Lietuvoje.
 Hirundo angolensis Barboza du Bocage, 1868 – Angolinė šelmeninė kregždė; arealas Afrikoje: tai Gabonas, vakarų Angola, Kongo DR centrinė dalis ir rytai ir tęsiasi į Ugandą, vakarų Keniją, Tanzaniją, šiaurinį Malavį ir šiaurinę Zambiją.
 Hirundo lucida Hartlaub, 1858 – Rausvakrūtė šelmeninė kregždė; arealas Afrikoje: žemyno centriniai, vakariniai regionai ir Etiopija.
 Hirundo aethiopica Blanford, 1869 – Etiopinė šelmeninė kregždė; arealas Afrikoje: vakariniai, šiaurės rytiniai žemyno regionai ir šiaurės rytų Tanzanija.

Paplitimas Lietuvoje 
Lietuvoje aptinkama tik viena šios genties rūšis:
 Šelmeninė kregždė (Hirundo rustica); šalyje labai dažna, perinti, sezoninių migrantų rūšis, paplitusi visur, bet gausiau gyvena lygumose negu miškingose vietose.

Galerija

Šaltiniai

Nuorodos 
 youtube.com / Red – rumped Swallow Collecting Nesting Material (Cecropis daurica) Μιλτοχελίδονο – Cyprus (video vaizdo įrašas darytas Kipre, kaip daūrinė šelmeninė kregždė renka lizdui lipdyti žemės gabaliukus)

Kregždiniai